CELEX: 31988R4112
Language: sk
Date: 1988-12-21 00:00:00
Title: Nariadenie Rady (EHS) č. 4112/88 z 21. decembra 1988, ktorým sa mení a dopĺňa nariadenie (EHS) č. 315/68 stanovujúce normy kvality pre kvetinové cibule, podzemky a hľuzy

Dôležité právne oznámenie

|

31988R4112

Úradný vestník L 361 , 29/12/1988 S. 0007 - 0008 Fínske špeciálne vydanie: Kapitola 3 Zväzok 28 S. 0048  Švédske špeciálne vydanie: Kapitola 3 Zväzok 28 S. 0048 

		Nariadenie Rady (EHS) č. 4112/88z 21. decembra 1988,ktorým sa mení a dopĺňa nariadenie (EHS) č. 315/68 stanovujúce normy kvality pre kvetinové cibule, podzemky a hľuzyRADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (EHS) č. 234/68 z 27. februára 1968 o vytvorení spoločnej organizácie trhu so živými stromami a iným rastlinami a iným rastlinným tovarom, hľuzami, koreňovými sústavami a podobným tovarom, rezanými kvetmi a okrasnými listami [1], naposledy zmenené a doplnené nariadením (EHS) č. 3991/87 [2], a najmä jeho článok 3,so zreteľom na návrh Komisie,keďže nariadenie (EHS) č. 315/68 [3], naposledy zmenené a doplnené nariadením (EHS) č. 1733/84 [4]., ktorým sa stanovujú normy kvality pre kvetinové cibule, podzemky a hľuzy určené na predaj spotrebiteľom pre ich osobné potreby v rámci spoločenstva alebo na vývoz do tretích krajín;keďže colné označenie daných rastlín sa má upraviť tak, aby sa zohľadnila implementácia colnej nomenklatúry zavedenej nariadením Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [5], naposledy zmeneným a doplneným nariadením (EHS) č. 3468/88 [6];keďže druhý pododsek článku 2 ods. 1 nariadenia (EHS) č. 315/68 stanovuje obchodné podmienky v rámci spoločenstva pre produkty určené na iné použitie alebo pre iné cieľové miesto ako tie, ktoré sú uvedené v prvom pododseku daného odseku; keďže vzhľadom na získané skúsenosti, obchodné pravidlá existujúce v prípade vývozu do tretích krajín sa majú uplatňovať na tie produkty, ktoré nie sú určené na predaj spotrebiteľom,PRIJALA TOTO NARIADENIE:Článok 1Nariadenie (EHS) č. 315/68 sa týmto mení a dopĺňa takto:1. Článok 1 sa nahrádza týmto:"Článok 1Obchodné normy sa stanovia vo vegetačnom pokoji pre cibule, hľuzy, hľuzovité korene, podzemky, a odrezky, ktoré podliehajú KN kódu 060110.Tieto normy kvality sú definované v prílohe k tomuto nariadeniu."2. Článok 2 ods. 1 sa nahrádza nasledovným:"1. Ak produkty uvedené v článku 1 nevyhovujú normám kvality, tak nesmú:- v rámci spoločenstva:i) byť držané alebo prepravované s cieľom predaja, v ktoromkoľvek obchodnom štádiu, v obaloch určených pre spotrebiteľa pre jeho osobnú potrebu;ii) byť vystavované na predaj, ponúkané na predaj, predávané a ani dodávané spotrebiteľovi, či už zo strany obchodníka alebo priamo od výrobcu;- byť vyvážané do tretích krajín na predaj spotrebiteľovi pre jeho osobné potreby.Produkty uvedené v článku 1 a určené na iné účely ako tie, ktoré sú uvedené v prvom pododseku sa nesmú predávať v rámci spoločenstva a ani vyvážať do tretích krajín, pokiaľ:a) nespĺňajú ustanovenia stanovené v prvom odseku hlavy II prílohy k tomuto nariadeniu;b) na každom obale nie sú uvedené nasledovné údaje, vyznačené čitateľne a nezmazateľne:- identifikácia predávajúceho:meno a adresa alebo kódová značka,- charakter produktu: "Nie na predaj spotrebiteľovi pre jeho osobné potreby", k čomu sa musí pridať, tam kde to pripadá do úvahy, "produkt na množenie".c) obal nie je jasne odlišný od obalu používaného na predaj spotrebiteľovi pre jeho osobné potreby."Článok 2Toto nariadenie nadobúda účinnosť dňom jeho uverejnenia v Úradnom vestníkuEurópskych spoločenstiev.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 21. decembra 1988Za RadupredsedaV. Papandreou[1] Ú. v. ES L 55, 2.3.1968, s. 1.[2] Ú. v. ES L 377, 31.12.1987, s. 19.[3] Ú. v. ES L 71, 21.3.1968, s. 1.[4] Ú. v. ES L 164, 22.6.1984, s. 1.[5] Ú. v. ES L 256, 7.7.1987, s. 1.[6] Ú. v. ES L 296, 29.10.1988, s. 50.--------------------------------------------------